Ényɔ́ ā dúgan abé ású m̀bəŋ, amalá á ḿbāā tə kódō á ndá dzīē. 14A tádī étɔm ó nə anə́ wakwî myə̌g: ósúsúa yə nâ etɔm yábōle, tádígi kom ! 15É mod a və́ ǹku məkyə́bə ai ényɔ̄ ā və́ sósōō mod məku, bə́sə̄ bə́bɛ̄ bə́ nə bikɔ̌ á mís mə́ Ńtondôbə. 16M̀fí dzé nə́ akúd lə́ bi mɔní ? Yə nâ a nə kǔs fəg étēde ? Ǹnə́m ó sə́ kig étē. 17Mvóé yadiŋ abǒg ásə, hədá mǎnyāŋ mod a ngábyálī ású ábǒg miǹdzǔg[1]. 18Hə ǹnyie anə́ ákūd ńdɔ̄ lálíg bíbán ású ézā ékolá, a tɛnə onyǔ á sí, a lə́dege á yób. 19É mod ǎ diŋ móman a diŋ ǹsə́m; é mod á vɛ́d ńtīē a kə élə́lə́b. 20É mod a nə́ ńnə̄m ńkōd ǎ tóbǎn kig ai mvɔ̌m, ényɔ́ á nə́ ḿbə̂ anyu a ku âmalá. 21É mod a byé ákūd, ǹdzǔg wóé vīlí, ésīá evwé ńnə́mə ǎ bə̄lə́ kig miǹtag. 22Ńnə́m ó nə́ miǹtag wâbɔ nâ ǹkɔ́kɔ̄n ó vólo lɛd, ńsísīm ó nə́ ḿbābán, wákódo bivɛ̌s.